ทองปิดบวก 1.1 ดอลลาร์
สัญญาทองคำตลาดนิวยอร์กปิดบวก1.1 ดอลลาร์ที่ 1,578 ดอลลาร์/ออนซ์  ตัวเลขจ้างงานสหรัฐสดใสหนุน
12 มี.ค. 2556

สัญญาทองคำตลาดนิวยอร์กปิดบวก1.1 ดอลลาร์ที่ 1,578 ดอลลาร์/ออนซ์  ตัวเลขจ้างงานสหรัฐสดใสหนุน
สัญญาทองคำตลาด COMEX (Commodity Exchange) ส่งมอบเดือนเม.ย.เพิ่มขึ้น 1.1 ดอลลาร์ หรือ 0.07% ปิดที่ 1,578 ดอลลาร์/ออนซ์ ซึ่งเป็นระดับสูงสุดนับตั้งแต่วันที่ 28 ก.พ.ปีนี้
สัญญาทองคำดีดตัวขึ้นเพราะได้แรงหนุนจากสกุลเงินดอลลาร์สหรัฐที่อ่อนค่าลง โดยดัชนีดอลลาร์ ซึ่งเป็นมาตรวัดเงินสกุลดอลลาร์ในตระกร้าเงินเมื่อเทียบกับสกุลอื่นๆ ร่วงลงแตะระดับ 82.707 จุดเมื่อวานนี้ 
นอกจากนี้ สัญญาทองคำยังได้รับปัจจัยบวกหลังจากกระทรวงแรงงานสหรัฐเปิดเผยว่า ตัวเลขการจ้างงานนอกภาคการเกษตรเพิ่มขึ้น 236,000 ตำแหน่งในเดือนก.พ. ในขณะที่อัตราว่างงานลดลงสู่ระดับ 7.7% ซึ่งเป็นระดับต่ำสุดนับตั้งแต่สิ้นปี 2551 บ่งชี้ถึงการปรับตัวที่ดีขึ้นอย่างต่อเนื่องของตลาดแรงงาน